PF ออกหุ้นกู้ 2 ชุด ดอกเบี้ย 6.875%–7.25% ขายสถาบัน-รายใหญ่ 25-27 เม.ย.นี้
PF ออกหุ้นกู้ อายุ 2 ปี 2 ชุดใหม่ ดอกเบี้ย 6.875%–7.25% ขายสถาบัน-รายใหญ่ 25-27 เม.ย.นี้ ระดมเงินใช้ชำระหนี้-ขยายการลงทุน
PF ออกหุ้นกู้ อายุ 2 ปี 2 ชุดใหม่ ดอกเบี้ย 6.875%–7.25% ขายสถาบัน-รายใหญ่ 25-27 เม.ย.นี้
27 มี.ค. 2566

บริษัท พร็อพเพอร์ตี้ เพอร์เฟค จำกัด (มหาชน) หรือ PF ระบุว่า เสนอขายหุ้นกู้ อายุ 2 ปี 2 ชุดใหม่ ให้แก่ผู้ลงทุนสถาบัน และ/หรือ ผู้ลงทุนรายใหญ่ ที่ต้องการลงทุนในหุ้นกู้ดอกเบี้ยสูง 6.875% – 7.25% เปิดจอง 25-27 เม.ย.นี้
ชุดที่ 1 เป็นหุ้นกู้มีประกัน อายุ 2 ปี ปีที่ 1 ดอกเบี้ย 6.50% ต่อปี และ ปีที่ 2 ดอกเบี้ย 7.25% (ดอกเบี้ยเฉลี่ย 6.875%) และ ชุดที่ 2 หุ้นกู้ไม่มีประกัน อายุ 2 ปี ดอกเบี้ยคงที่ 7.25% ต่อปี สำหรับหุ้นกู้ชุดที่ 1 นอกจากผลตอบแทนที่สูงแล้ว ยังมีสินทรัพย์ค้ำประกัน เป็นอัตราส่วนหลักประกันต่อหุ้นกู้ ไม่ต่ำกว่า 1.50 เท่า โดยหุ้นกู้ที่เสนอขายทั้ง 2 ชุดนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ จ่ายดอกเบี้ยทุก 3 เดือน ในส่วนอันดับความน่าเชื่อถือของบริษัทอยู่ที่ “BB” แนวโน้มอันดับเครดิต “Stable” จัดอันดับโดย ทริส เรทติ้ง เมื่อวันที่ 10 สิงหาคม 2565
ส่วนหุ้นกู้ทั้ง 2 ชุด เป็นหุ้นกู้ประเภทไม่ด้อยสิทธิและมีผู้แทนผู้ถือหุ้นกู้  ระยะเวลาจองซื้อตั้งแต่วันที่ 25-27 เมษายน 2566 จองซื้อขั้นต่ำ 100,000 บาท และทวีคูณครั้งละ 100,000 บาท ผู้จัดการการจัดจำหน่าย ได้แก่ บล.โกลเบล็ก, บล.กรุงไทย เอ็กซ์สปริง, บมจ.หลักทรัพย์ เคจีไอ (ประเทศไทย), บมจ.หลักทรัพย์ ดาโอ (ประเทศไทย), บล.ซีจีเอส-ซีไอเอ็มบี (ประเทศไทย), บล.บลูเบลล์, บล.สยามเวลธ์ , บล.หยวนต้า และ บล. บียอนด์  สอบถามรายละเอียดได้ที่ บมจ.พร็อพเพอร์ตี้ เพอร์เฟค โทร 02-180-5603
สำหรับการออกหุ้นกู้ครั้งนี้ นอกจากเพื่อการชำระหนี้แล้ว บริษัทยังได้เตรียมเงินทุนเพื่อรุกแผนธุรกิจปี 2566  ที่ตั้งเป้ารายได้รวมทั้งกลุ่มไว้ที่ 22,000 ล้านบาท จากการขยายตัวใน 3 ด้านหลัก ทั้งโครงการแนวราบ โครงการร่วมทุน และธุรกิจโรงแรม พร้อมมีแผนเปิดโครงการใหม่อย่างต่อเนื่อง รวม 14 โครงการ มูลค่า 17,700 ล้านบาท ล่าสุดได้เปิดตัวโครงการแรกของปี “มาร์เก็ต อเวนิว” ย่านธุรกิจแห่งใหม่บนทำเลแจ้งวัฒนะ–ราชพฤกษ์ ซึ่งได้รับการตอบรับอย่างดีในการเปิดจองรอบ Exclusive Day เมื่อ 18–19 มีนาคมที่ผ่านมา เปิดตัวเฟสแรก ทำยอดขายได้ถึง 80%
 